
                                                                                   ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E
privind aprobarea circulaţiei, staţionării şi parcării vehiculelor cu tracţiune animală în municipiul Focşani – Cartierul Mîndreşti

        Consiliul Local al municipiului Focşani, judeţul Vrancea, întrunit în şedinţa ordinară:  

        - văzând proiectul de hotărâre iniţiat de domnii consilieri Niţu Radu, Constantin Dumitru şi Gabriel Pădineanu prin care se propune aprobarea circulaţiei, staţionării şi parcării vehiculelor cu tracţiune animală în municipiul Focşani – Cartierul Mîndreşti şi raportul nr. 33478/13.07.2010 al Compartimentului de Transport Public Local;
       - ţinând cont de avizul favorabil al Comisiei pentru administraţie publică locală, juridică, anticorupţie şi integrare europeană;

       - având în vedere avizul favorabil nr. 17697/13.07.2010 al Biroului Rutier din cadrul Poliţiei municipiului Focşani; 
       - în conformitate cu art. 113, alin.(1), lit.d), din Legea nr. 49/2006, pentru aprobarea O.U.G. nr.195/2002, privind circulaţia pe drumurile publice, cu modificările şi completările ulterioare ;

       - în conformitate cu prevederile art. 164 şi art. 165 din H.G. nr. 1391/2006 pentru aprobarea Regulamentului de aplicare a O.U.G. nr. 195/2002 privind circulaţia pe drumurile publice, cu modificările şi completările ulterioare. 
       - în baza art. 36, alin. (9) şi în temeiul art. 45, alin. (1) din Legea nr. 215/2001, privind administraţia publică locală, republicată, cu modificările şi completările ulterioare.  
H O T Ă R Ă S C :
Art.1. Se aprobă circulaţia vehiculelor cu tracţiune animală  pe următoarele sectoare de drum din municipiul Focşani:

· Cartierul Mîndreşti - intersecţia DN2E85 cu DJ Bilieşti - Suraia – str. Măgura – str. Comisia Centrală – str. Mihai Eminescu – str. Mare a Unirii – str. Mărăşeşti – str. Viilor – str. Ion Neculce – str. Oborul de Vite – str. Tisa – str. Zăbala şi retur.
Art.2.  Se interzice staţionarea şi parcarea vehiculelor cu tracţiune animală pe sectoarele de drum menţionate şi în zonele aglomerate.

Art.3. Se interzice circulaţia vehiculelor cu tracţiune animală, pe aleii pietonale, spaţii verzi, şi trotuare.

Art.4. Conducătorii vehiculelor cu tracţiune animală au următoarele obligaţii:

· să respecte prevederile actelor normative care reglementează circulaţia pe drumurile publice;

· să înregistreze animalele întrebuinţate pentru tractarea vehiculului la Serviciul agricol din cadrul Primăriei municipiului Focşani şi la Direcţia Sanitar Veterinară, privind starea sănătăţii acestora;

· să înregistreze vehiculul cu tracţiune animală la Primăria municipiului Focşani, să monteze plăcuţele cu numerele de înregistrare înainte de a-l pune în circulaţie şi să achite taxele de înregistrare, stabilite prin hotărâre a consiliului local al municipiului Focşani;

· să deţină în original certificatul de înregistare a vehiculului cu tracţiune animală, atunci când circulă pe drumurile publice;

· să cureţe animalul de tractiune şi vehiculul înainte de a intra pe sectoarele de drum menţionate şi igienizate pieriodic astfel încât să nu emane mirosuri pestilenţiale specifice.

Art.5. Constituie contravenţii următoarele fapte, dacă nu au fost săvârşite în astfel de condiţii încât, potrivit legii penale, să fie considerate infracţiuni şi se sancţionează cu amendă de la 100 lei la 500 lei, nerespectarea prevederilor art. 1, art. 2, art. 3 şi art. 4.
Art.6. Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului municipiului Focşani, conform legii, care va asigura executarea acesteia prin Compartimentul de transport public local de călători, Poliţia municipiului Focşani, Biroul Rutier şi Poliţia Comunitară a municipiului Focşani,

